Okresná prokuratúra Žilina 
Moyzesova 20, 011 56 Žilina 1 	

Sp. zn. : 3 Pv 799/12/5511	Žilina, 22.5.2014
EEČ : 2-43-251-2014

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov.

Rozhodol: 	prokurátorka Okresnej prokuratúry Žilina
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Žilina zo dňa 3.4.2013, spisová značka 3 Pv 799/12/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	dňa 28.09.2012 v čase okolo 12.15 hod. na Balustrádach v Žiline prechovával u seba dva diely drevenej farebnej fajky, 1 ks kovovej trubky s korkovým štuplom, 1 ks zatočenej strunky, 1 ks igelitového vrecka s obsahom neznámej sušenej rastliny, pričom skúmaním KEÚ PZ bolo zistené, že rastlinný materiál u neho zaistený je konopa o hmotnosti 0,15 g s THC v množstve schopnom ovplyvniť psychiku človeka, pričom zaistené množstvo zodpovedá minimálne jednej dávke drogy a analýzou oplachov zo zaistených predmetov vyplynulo, že tieto obsahujú prítomnosť látok kanaboidného typu, ktoré sú charakteristické pre konopu, konopa podlieha ustanoveniam Zákona č. 139/98 Z.z. v znení ďalších zmien a doplnkov a je uvedená v I. skupine psychotropných látok v prílohe k citovanému zákonu, THC je uvedené v I. skupine omamných látok v prílohe k Zákonu č. 139/98 Z. z.,

Uznesením prokurátora Okresnej prokuratúry Žilina zo dňa 3.4.2013, spisová značka 3 Pv 799/12/5511, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:

	Okresnou prokurátorkou v Žiline uznesením pod číslom 3Pv 799/12/5511 zo dňa 03.04.2013, právoplatný 12.04.2013 bolo podľa § 216 ods. 1 Tr. por. podmienečne zastavené trestné stíhanie obvineného XXXXX, stíhaného pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov, ktorého sa dopustil na tom skutkovom základe ako je uvedené vo výrokovej časti tohto uznesenia.
	Obvinenému bola stanovená skúšobná doba v trvaní 12 mesiacov. Po uplynutí skúšobnej doby som zisťovala, či obvinený sa v jej priebehu nedopustil žiadneho protiprávneho konania, či žil riadnym spôsobom života a dodržiaval všetky obmedzenia. Zistila som, že obvinený sa nedopustil ani priestupku ani trestného činu a jeho správanie bolo v súlade so zákonom. 

	Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa osvedčil. Vychádzajúc z tohto ustanovenia Tr. por. rozhodla som tak ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ingrid Šamajová
prokurátorka